Mali Mali : Book - Coffee Cafe @ Chapter 1 Condo ราษฎร์บูรณะ
(BKK #645, Total #1392)

มีใครเป็นแบบเราบ้างคะ เวลาว่างๆ แค่ต้องการหนังสือดีๆ ซักเล่ม กับเครื่องดื่มอร่อยๆ ซักแก้ว แค่นี้ก็มีความสุขแล้ว สำหรับร้าน Mali Mali นี้ เนื่องจากเราต้องมาทำธุระแถวๆ นี้ ก็มีคนแนะนำให้มาลองดูในโซน Modern Dutch ของ Chapter One Condo ที่อยู่ไม่ไกลจาก กสิกรไทย สนง ใหญ่ดูค่ะ คือตรงคอนโดนี้ มีโซนร้านอาหาร ที่ให้คนภายนอกเข้ามาได้ค่ะ


-- การเดินทาง --
สำหรับร้านนี้ ตั้งอยู่ใน Modern Dutch Village ของ Chapter 1 Condo บนถนนราษฎร์บูรณะ ฝั่งริมแม่น้ำ อยู่เลย กสิกรไทย สนง ใหญ่ไปไม่นานค่ะ จะมีป้ายสีฟ้าๆ ริมถนน ก็ให้ขับรถเข้าไปเลยค่ะ แลกบัตรตรงป้อมยามทางเข้า และเลี้ยวเข้าไปจอดตรง Visitor Parking ด้านขวามือ สามารถจอดรถได้ฟรี 2 ชม. ค่ะ   

	
-- บรรยากาศ -- 
ร้านบรรยากาศเหมือนห้องสมุดย่อมๆ ค่ะ เพราะร้าน Mali Mali นี้ จปส. หลักคือเป็นร้านหนังสือมือสอง มีทั้งหนังสือภาษาไทย และภาษาอังกฤษ ร้านไม่ใหญ่ แต่หนังสืออัดแน่นเต็มๆ ร้านเลยค่ะ เหมือนว่าร้านจะเคยตั้งอยู่แถวๆ ราษฎร์บูรณะ ซ.8 และย้ายมาเปิดที่ Modern Dutch Village นี่ค่ะ

นอกจากขายหนังสือมือสองที่หลากหลายมากๆ แล้ว ทางร้านก็มีรับซ่อมเสื้อผ้าด้วย และมีเครื่องดื่มขายค่ะ

ตรงส่วนที่นั่งในร้าน ก็มีไม่เยอะนะคะ ซักแค่ 2 โต๊ะ เท่านั้นเองค่ะ นั่งได้น่าจะซัก 4-5 คน
  

-- การบริการ -- 
การบริการดีค่ะ ก็เป็นการบริหารงานกันเองในครอบครัว ของคุณแม่ ตา-ยาย และมีหลานๆ มานั่งเล่นในร้านด้วย


-- เมนู -- 
เมนูก็จะเป็นเครื่องดื่มหลากหลายค่ะ ทั้งกาแฟ ชา น้ำผลไม้ปั่น และน้ำผลไม้สกัด  


-- ที่ได้ลอง -- 


1.	แครอท แอปเปิ้ลเขียวสกัด (50)
ระหว่างที่นั่งรอ ก็ได้ยินทางร้านหั่นๆ แอปเปิ้ล หั่นแครอทกันสดๆ เลยค่ะ และก็สกัดกันสดใหม่เช่นเดียวกัน ได้น้ำมาแก้วใหญ่ รสชาติดีค่ะ ส่วนผสมของแครอทกับแอปเปิ้ลเขียวกำลังดี ได้รสเปรี้ยวนิดๆ และสีส้มของแครอทเด่นเป็นสง่า ทางร้านใส่น้ำแข็งมาให้ด้วยนิดนึง ก็ดื่มได้เย็นๆ ชื่นใจดีค่ะ ระหว่างที่ดื่มน้ำสกัด ก็นั่งเล็ง เดินเล็งหนังสือไปเรื่อยๆ หนังสือร้านนี้หลากหลายดีมากๆ เหมาะสำหรับพลพรรคนักอ่านจริงๆ ค่ะ แต่อาจจะไม่เหมาะที่จะนั่งแช่นะคะ เพราะร้านค่อนข้างเล็ก และที่นั่งก็จำกัด


-- บทสรุป -- 

การเดินทาง   4/5
บรรยากาศ  3/5
บริการ   4/5
ความหลากหลายของเมนู   3/5
รสชาติอาหาร   4/5
ความคุ้มค่า       4/5

โดยรวมชอบนะคะ แค่มาเดินดูสารพัดหนังสือก็เพลินสุดๆ แล้วค่ะ



--- ข้อมูลเพิ่มเติม ---

----------
เบอร์ติดต่อ : 084 022 5605
เวลาเปิด-ปิด : Mon - Sun : 8:30 am - 7:30 pm 
พิกัด : 13.6848519,100.5136932
ที่อยู่ : Located inside Chapter One Modern Dutch, Bangkok, Thailand, 10140
FB :  https://www.facebook.com/malimalibookcafe/
Website : www.pandabookz.com
Line : -
IG : -
Email : pandabookz@gmail.com
Twitter : -
----------




----------
Copyright  2016. MonnieFoodTravel. All Rights Reserved.
ห้ามทำการดัดแปลง ทำซ้ำ เผยแพร่ ส่วนหนึ่งส่วนใด หรือทั้งหมด ก่อนได้รับอนุญาต
----------
ชิมเอง จ่ายเอง บ่นเอง 
ไม่มีม้า ไม่มีอวย
----------



